Պարոն Բաբայանի խոսքով՝ ինքը դիմումը հանձնել է դեռ ամիսներ առաջ, ու դրան վաղուց պետք է, որ ընթացք տրված լիներ, բայց չկա։ Հարցին՝ արդյո՞ք չի հետաքրքրվել՝ ինչու չեն արձագանքել դիմումին, պատասխանում է. «Անկեղծ ասած՝ այս ամենն այնքան անհետաքրքիր դարձավ ինձ համար, որ այլևս չեմ հետաքրքրվել։ Ես մի բան, որ ասել էի, պետք է մինչև վերջ հասցնեի, բայց քանի որ իրենք ընթացք չտվեցին, ես էլ ցանկություն չունեմ ինչ-որ մեկի հետ խորհրդակցելու ու լսելու նրան այս թեմայով։ Ես համարում եմ, որ հրաժարվել եմ ու վերջ։ Վերջերս առիթ էլ չի լինում, որ ասեմ՝ նախկինում եմ վաստակավոր արտիստ եղել։ Ինձ համար այդ էջը թերթված է։ Ես կյանքում թույլ չեմ տվել ինձ վաստակավոր արտիստ ներկայացնել։ Ինձ բոլորը գիտեն որպես երաժշտական պրոդյուսեր»,- նշեց Նիկա Բաբայանը։